stanford-oval/wikipedia huggingface dataset:
גבי (פיל)

| --- | --- |

גבי המתבגר לצד אימו, 2009
 המלטה:  10 בדצמבר 2005 (גיל: 18) גן החיות התנ"כי
 כינויים:  בון-צ'וי
 מין:  פיל אסייתי
 זוויג:  זכר
 בעלים:  גן החיות גזיאנטפ
 ידוע בשל:  הפיל הראשון שנולד בישראל באמצעות הזרעה מלאכותית, והפיל השמיני בעולם שנולד בדרך זו.
הפילון גבי בגן החיות התנ"כי, 2006.
גבי (נולד ב-10 בדצמבר 2005; מכונה בשפה התאית בון-צ'וי) הוא הפיל הראשון שנולד בישראל באמצעות הזרעה מלאכותית, והפיל השמיני בעולם שנולד בדרך זו. לידתו, שארכה כ-6 שעות והייתה תחת פיקוח של וטרינרים, נצפתה באינטרנט על ידי כ-350,000 אנשים מכ-108 מדינות ברחבי העולם באמצעות אתר האינטרנט של גן החיות התנ"כי בירושלים, שבו נולד גבי.
רקע

המתחם של הפיל האסייתי בגן החיות נבנה בשנת 1993 בסיוע של ראש עיריית ירושלים טדי קולק מכספי הקרן לירושלים, אשר גייסה כספים להביא פילות אסייתיות מתאילנד בעלות של 50,000 דולר לפילה. גן החיות התנכ"י השיג את הפיל הזכר הראשון בספטמבר 2001 מהספארי ברמת גן בהיותו בן 5 שנים.
 הפיל הזכר נקרא "טדי" ואחת הפילות נקראת "תמר" לכבוד ראש העירייה ואשתו. ניסיונות הרבייה בין טדי לפילות לא הצליחו לייצר לידה טבעית.
לאחר שנים של מחקרים שנעשו על ידי ארגונים שונים לבקשת הגן, ד"ר גבי אשכר - הווטרינר הראשי של גן החיות יזם פרויקט הזרעה מלאכותית לפילים. הפילה תמר נבחרה עבור הפרויקט ומחזור הרבייה שלה היה תחת פיקוח הדוק. כאשר העיתוי היה מתאים, הוחדר לגופה זרע שהתקבל מפיל זכר בפארק חיות הבר וויפסנד בדפורדשייר, אנגליה לאחר שהוטס משם לישראל כשהוא עטוף בקרח יבש. ההריון הושג לאחר ארבעה ניסיונות שארכו למעלה משנתיים. הפרויקט בוצע בשיתוף עם צוות ממכון ניהול רבייה בגן החיות הביולוגי של ברלין.
ההריון הראשון של תמר אשר התרחש בהיותה בת 20 נחשב להריון בעל סיכון גבוה, שכן פילים בדרך כלל נכנסים להריון בגילאי 12 ו-15. לאורך כל תקופת ההריון שנמשכה 21 חודשים, נלקחו עשרות צילומי אולטרה סאונד של הוולד, וחלקם פורסמו באתר האינטרנט של גן החיות כדי לעורר מודעות ציבורית. רופאים במחלקה ליולדות וגינקולוגיה במרכז הרפואי הדסה ניתחו את דגימות הדם של תמר על מנת לפקח על ההריון ולחזות את סוף התהליך.
לידה וילדותו

הלידה של הפילון נצפתה על ידי למעלה מ-350,000 צופים ב-108 מדינות באמצעות אתר האינטרנט של הגן. תהליך הלידה ארך כ-8 שעות ולקראת הסוף תמר כבר התקשתה להוציא את הוולד החוצה. לאחר התייעצות בין הווטרינרים לגינקולוג, נתנו לתמר זריקת סידן, ולאחר עיסוי הגוף קשרו לה דברים כבדים על הרגליים כדי לזרז את הלידה. שעתיים לאחר מכן נולד הפילון גבי. מלבד שני הווטרינרים לקחו חלק בתהליך הלידה גם 5 מטפלים.
הפילון, ששקל כ-90 ק"ג בשעת הלידה, נולד בשבת ב-10 בדצמבר 2005 בסביבות השעה 4 לפנות בוקר. החששות שתמר שגדלה בשבי לא תטפל בפילון התבררו כחסרי בסיס. מיד לאחר הלידה הווטרינרים עטפו את הפילון במגבות כדי לחממו, ולאחר מכן העבירו אותו לאמו, שטיפלה בו. הפילון נקרא "גבי" לזכרו של וטרינר הגן ד"ר גבי אשכר אשר נהרג בתאונת דרכים בשנת 2004. העיתונאי חיים לוינסון מ"ידיעות אחרונות" חשף את השם קודם ללידה.
הפילון גבי הפך מיד ללהיט בקרב מבקרי הגן, וטבעו השובב והאנרגטי הפך אותו לאחד ממוקדי המשיכה העיקריים של הגן. הוא תמיד היה בתנועה והקשה על שומריו, ולעיתים קרובות היה פעיל בעוד ששאר הפילים נחו. ב-15 בדצמבר 2006, גן החיות חגג את יום הולדתו הראשון של גבי עם בלונים ומתנות שניתנו למבקרים ועוגת יום הולדת במשקל 100 ק"ג שהוכנה לגבי על ידי שפים מקצועיים בבית הספר תדמור לניהול מלונות.
העברתו לטורקיה

גבי גר במתחם הפילים בגן החיות עם אמו תמר ושלושה פילים נוספים במשך כמעט 5 שנים. במהלך שנת 2010, גבי הפך בהדרגה לאגרסיבי ואנטי חברתי - התנהגות טיפוסית עבור זכרים מתבגרים. הנהלת גן החיות החליטה לשלוח אותו לגן החיות בגזיאנטפ שבטורקיה על מנת לסייע להם להקים אוכלוסיית פילים אסייתים.
במשך מספר חודשים לפני המעבר, אימנו את גבי להיכנס ולשהות בתוך כלוב מיוחד שנבנה לצורך המסע באונייה מישראל לטורקיה. ביום ראשון 3 באוקטובר 2010, גבי נשלח על גבי משאית לנמל חיפה שם הצטרפו אליו שני פילים אסייתים אחרים, היפופוטם, זברות, ניאלות ולמורים מהספארי ברמת גן. ב-4 באוקטובר, הקבוצה כולה נשלחה לטורקיה והגיעה לשם למחרת, ומהנמל נשלחה לגזיאנטפ במשאיות. גבי ושני הפילים האסייתים האחרים הם הפילים הראשונים שהגיעו לגן החיות גזיאנטפ. גבי קיבל את הכינוי הטורקי בון-צ'וי.
הפריות אחרות

בשנת 2007, בגן החיות התנ"כי הפיל טדי הצליח להפרות בדרך טבעית פילה אחרת בשם אביגיל. ביולי 2009 הפילה אביגיל בהיותה בת 32, ומתה יחד עם העובר שבבטנה בשל סיבוכים בלידה.
ראו גם

יוסי (פיל)
האטי (פיל)
סאטאו (פיל)
הערות שוליים

1 2  "Israeli ‘aid ships’ carry 4-legged animals to Turkey"
1 2 3 4  "Jerusalem zoo celebrates birth of baby Asiatic elephant"
1 2  "A Life of Its Own"
↑  "Asian Elephants at the Ramat Gan Safari"
↑  "The Zoo's No. 1 Friend"
1 2 3  "Jerusalem Biblical Zoo a World Leader in Protecting Endangered Species"
↑  "Endangered Baby Elephant Born in Jerusalem´s Biblical Zoo"
1 2 3  "Gabi the Jerusalem elephant to set sail for his new home in Turkey"
↑  "Furry Israeli 'flotilla' heads toward Turkey"
↑  "Biblical Zoo's elephant Abigail loses tug-of-war with death"
גבי בגיל 13 חודשים.
הפילון גבי לצד אימו תמר, 2008.
דז ולס

| --- | --- |

 לידה:  15 באפריל 1992 (בן 32) ראלי, ארצות הברית 
 עמדה:  קלע 
 גובה:  1.96 מטרים
 מכללה:  אוניברסיטת קסבייר (2011–2012)  אוניברסיטת מרילנד (2012–2015)
 דראפט:  לא נבחר, 2015
 קבוצות כשחקן
 2015–2016 2016 2017 2017–2018 2018–2019 2019 2019 2019–2020 2020–2021 2021–2022 2023 2023 2023–2024:  אוקלהומה סיטי בלו דוקסה לקפדס אוקלהומה סיטי בלו אבלינו אוקלהומה סיטי בלו סקאבוליני פזארו סן מיגל בירמן ג'ג'יאנג ליונס ג'יאנגסו דרגונס צ'ינגדו איגלס ג'ג'יאנג ליונס ג'ילין נורת'איסט טייגרס הפועל תל אביב
 
דזמין ולס (באנגלית: Dezmine Wells; נולד ב-15 באפריל 1992) הוא כדורסלן אמריקאי המשחק בעמדות הקלע והסמול פורוורד
קריירת תיכונים ומכללות

ולס שיחק כדורסל באקדמיית Word of God בראלי, קרוליינה הצפונית, במדיה שיחק יחד עם שחקן ה-NBA לעתיד ג'ון וול.
ולס החל את קריירת כדורסל המכללות שלו ב-2011 באוניברסיטת אקסבייר, במדיה נבחר לחמישיית הרוקיז של אזור האטלנטיק 10. הוא סולק מהאוניברסיטה ב-2012 עקב "הפרה חמורה" של קוד ההתנהגות לאחר שסטודנטית טענה שתקף אותה מינית. ולס אף הושעה על ידי ה-NCAA בשל קטטה בה היה מעורב לאחר משחק נגד אוניברסיטת סינסינטי בדצמבר 2011. חבר מושבעים גדול לא הגיש נגדו כתב אישום על התקיפה, והוא תבע מאוחר יותר את האוניברסיטה על האשמת שווא.
ה-NCAA ויתרה לוולס על שנת הרדשירט (Redshirt), בה נאסר על שחקן שעבר בין מכללות לשחק, והוא עבר לאוניברסיטת מרילנד. כסופומור הוא הוביל את הקבוצה בקליעה עם 13.1 נקודות למשחק, וכג'וניור קלע בממוצע 14.9 נקודות למשחק במדי הטראפינס.
פציעה בשורש כף היד גרמה לוולס להחמיץ חודש מעונת הסיניור שלו, אך בכל זאת הוא רשם ממוצע של 15.1 נקודות למשחק. הוא נבחר לחמישיית העונה של אזור הביג טן, וסיים את קריירת המכללות שלו עם 1,292 נקודות, מקום 25 בתולדות האוניברסיטה.
קריירה מקצועית

לאחר שלא נבחר בדראפט ה-NBA ‏2015 הצטרף ולס לוושינגטון ויזארדס לליגת הקיץ של ה-NBA, אך לא שיחק בשל פציעה באגודל. ב-25 בספטמבר 2015 חתם ולס באוקלהומה סיטי ת'אנדר, אך נחתך מסגל הקבוצה ב-22 באוקטובר לאחר שהופיע במשחק קדם עונה אחד. ב-3 בנובמבר נרכש על ידי קבוצת ליגת הפיתוח של הת'אנדר אוקלהומה סיטי בלו, וב-14 בנובמבר ערך את הופעת הבכורה שלו בהפסד 110–104 לאוסטין ספרס ורשם 19 נקודות, חמישה ריבאונדים, שני אסיסטים וחטיפה אחת. ב-31 במרץ נחתך מהקבוצה לאחר שנפצע וגמר את העונה, והעמיד ממוצעים של 12.7 נקודות, 2.3 ריבאונדים ו-1.9 אסיסטים ב-24 משחקים.
ביולי 2016 חתם ולס בטייגרס טיבינגן מהבונדסליגה הגרמנית, אך חוזהו בוטל ב-18 באוגוסט לאחר שלא עבר את הבדיקות הרפואיות. ב-23 בספטמבר חתם בדוקסה לפקדס מליגת הסל היוונית, ועזב את הקבוצה לאחר שהופיע ב-9 משחקים וקלע 16.8 נקודות בממוצע למשחק. ב-18 בינואר 2017 חזר לאוקלהומה סיטי בלו מליגת הפיתוח, וקלע בממוצע 12.8 נקודות ב-23 משחקים.
ב-22 ביולי 2017, לאחר ששיחק בליגת הקיץ במדי דטרויט פיסטונס, חתם באבלינו מליגת העל האיטלקית בכדורסל, במדיה קלע בממוצע 11.6 נקודות למשחק.
ב-23 באוקטובר 2018 חזר ולס לאוקלהומה סיטי בלו, והעמיד במדיה ממוצעים של 13.4 נקודות, 3.2 ריבאונדים ו-3.2 אסיסטים למשחק. ב-10 באפריל חתם בסקאבוליני פזארו מהסרייה א' האיטלקית, שיחק במדיה ארבעה משחקים עד סיום העונה וסייע לה להימנע מירידה לסרייה א'2.
באוגוסט 2019 חתם ולס בסן מיגל בירמן (אנ') מליגת העל הפיליפינית (PBA). בהופעת הבכורה שלו ב-PBA הוא רשם 42 נקודות, 8 ריבאונדים ו-7 אסיסטים בניצחון 130–119 על פיניקס פיולמאסטרס. בשמונה משחקים במדי הקבוצה הוא העמיד ממוצעים של 37.1 נקודות, 7.9 ריבאונדים, 4.8 אסיסטים, שתי חטיפות וחסימה למשחק.
בעונת 2019/20 שיחק בג'ג'יאנג ליונס מליגת ה-CBA הסינית, והעמיד ממוצעים של 31.1 נקודות, 7.6 ריבאונדים, 5.0 אסיסטים ו-3.2 חטיפות למשחק. ב-31 בדצמבר רשם שיא קריירה במדד עם 52 נקודות יעילות, לאחר שרשם דאבל דאבל של 40 נקודות, 11 ריבאונדים ו-9 אסיסטים בניצחון 130–117 על נאנג'ינג מונקי קינג.
ב-21 בספטמבר 2020 חתם ולס בג'יאנגסו דרגונס מה-CBA. ב-25 במרץ 2021 קלע שיא קריירה של 54 נקודות בהפסד 119–124 לטיינג'ין פיונירס. בעונת 2020/21 העמיד ממוצעים של 30.2 נקודות, 7.2 ריבאונדים, 4.9 אסיסטים ו-1.9 חטיפות למשחק.
ב-6 בדצמבר 2021 חתם בצ'ינגדאו איגלס מהליגה הסינית, והעמיד במדיה ממוצעים של 23.3 נקודות, 4.2 ריבאונדים ו-3.5 אסיסטים למשחק. לאחר מכן חזר לג'ג'יאנג, וב-12 משחקים קלע בממוצע 11.7 נקודות למשחק.
את עונת 2023/24 פתח ולס בג'ילין נורת'איסט טייגרס, ובעשרה משחקים רשם ממוצעים של 19.1 נקודות, 4.7 ריבאונדים ו-2.9 אסיסטים, אך ב-25 בדצמבר 2023 חתם לחודשיים בהפועל תל אביב מליגת העל בכדורסל והיורוקאפ. ב-31 בינואר 2024 הוארך חוזהו עד לסיום עונת 2023/2024.
חיים אישיים

אימו של ולס, פמלה, שיחקה כדורסל מכללות במכללת סנט אוגוסטין שבראלי, קרוליינה הצפונית. הוא סיים את לימודיו באוניברסיטת מרילנד עם תואר בלימודים אמריקאים ב-19 בדצמבר 2015.
הערות שוליים

↑  סקוט אלן (23 במרץ 2015). "John Wall says the next stop for Maryland's Dez Wells is the NBA". וושינגטון פוסט. נבדק ב-2024-01-18. {{cite news}}:  (עזרה)
↑  "Dunphy, Nicholson Take Top A-10 Men's Basketball Honors". אזור אטלנטיק 10. 5 במרץ 2012. אורכב מ-המקור ב-9 במרץ 2012. נבדק ב-2024-01-18. {{cite web}}:  (עזרה)
↑  ג'ס יומטוב (25 בפברואר 2015). "For Maryland's Dez Wells, things come full circle". USA Today. נבדק ב-2024-01-18. {{cite news}}:  (עזרה)
1 2 3 4  Maryland to honor Wells, whose leadership spurred success, USA Today, ‏27 בפברואר 2015
↑  "Dez Wells to play for Wizards' summer league team". וושינגטון פוסט. 26 ביוני 2015. נבדק ב-2024-01-18. {{cite news}}:  (עזרה)
↑  "Dez Wells will miss NBA Summer League with Wizards because of thumb injury". בולטימור סאן. 12 ביולי 2015. נבדק ב-2024-01-18. {{cite news}}:  (עזרה)
↑  "Thunder Adds Stone, Wells and Zanna to Training Camp Roster". אוקלהומה סיטי ת'אנדר. 25 בספטמבר 2015. נבדק ב-2024-01-18. {{cite news}}:  (עזרה)
↑  "Thunder Waives Qualls, Stone, Wells and Zanna". אוקלהומה סיטי ת'אנדר. 22 באוקטובר 2015. נבדק ב-2024-01-18. {{cite news}}:  (עזרה)
↑  Austin Spurs vs Oklahoma City Blue, ליגת הפיתוח של ה-NBA
↑  "NBA D-League Transactions". ליגת הפיתוח של ה-NBA. אורכב מ-המקור ב-1 באפריל 2016. נבדק ב-2024-01-18. {{cite web}}:  (עזרה)
1 2 3  Dez Wells, ליגת הפיתוח של ה-NBA
↑  "Former Maryland basketball player Dez Wells fails physical, won't play for German team". Testudo Times. 19 באוגוסט 2016. נבדק ב-2024-01-18. {{cite web}}:  (עזרה)
↑  "Doxa Lefkadas sign Dezmine Wells". ליגת העל היוונית בכדורסל. נבדק ב-2024-01-18.
1 2 3 4 5 6  סטטיסטיקות, באתר Proballers
↑  Dez Wells Finds a Home, 247Sports
↑  Dez Wells Named to Detroit Pistons Summer League Roster, 247Sports
↑  Dez Wells Finds a New Home, 247Sports
↑  "VL Pesaro signs Dezmine Wells". ספורטנדו. 10 באפריל 2019. נבדק ב-2024-01-18. {{cite news}}:  (עזרה)
↑  רנדולף לאונגסון (17 באוגוסט 2019). "San Miguel bringing in Dez Wells in bid to complete Grand Slam". SPIN.ph. נבדק ב-2024-01-18. {{cite web}}:  (עזרה)
↑  רובן טראדו (26 בספטמבר 2019). "Dez Wells hits 42 as San Miguel rolls past Phoenix to jumpstart Grand Slam bid". SPIN.ph. נבדק ב-2024-01-18. {{cite web}}:  (עזרה)
1 2 3  "Dezmine Wells signs at Jiangsu Dragons". Asia Basket. 21 בספטמבר 2020. נבדק ב-2024-01-18. {{cite web}}:  (עזרה)
1 2  שיאים, באתר Proballers
↑  "CBA官网更新外籍球员注册信息：约翰逊，威尔斯加盟青岛队" [האתר הרשמי של CBA מעדכן את פרטי רישום השחקנים הזרים: ג'ונסון, ולס מצטרפים לצ'ינגדאו]. Hupu (בסינית). 6 בדצמבר 2021. נבדק ב-2024-01-18. {{cite web}}:  (עזרה)
↑  הפועל תל אביב החתימה את הגארד דז וולס, באתר ONE‏, 24 בדצמבר 2023
אור שקדי‏, דז וולס חתם בהפועל תל אביב: "מביאים שחקנים טובים גם בימים מאתגרים", באתר וואלה, 24 בדצמבר 2023
↑  נועה פופלינגר, ‏הפועל ת"א מימשה את האופציה על דז וולס, באתר ערוץ הספורט, 31 בינואר 2024
↑  ביוגרפיה, באתר אוניברסיטת מרילנד
גניגר

| --- | --- |
חדר האוכל בקיבוץ גניגר
מדינה: ישראל ישראל
מחוז: הצפון
מועצה אזורית: עמק יזרעאל
גובה ממוצע: ‎107 מטר
תאריך ייסוד: 1922
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2022
  - אוכלוסייה: 665 תושבים
    - שינוי בגודל האוכלוסייה: ‎-0.3% בשנה
 מפת מיקום  מפה דינמית   (למפת הכרמל מוגדלת) גניגר(למפת הכרמל רגילה) גניגר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גניגר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גניגר32°39′50″N 35°15′28″E﻿ / ﻿32.6638571526072°N 35.2577435979966°E﻿ / 32.6638571526072; 35.2577435979966  heמפת היישובים של מועצה אזורית עמק יזרעאל (in English: Jezreel Valley Regional Council) באדום - גניגר בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10
http://www.ginegar.net
גִּנֵּיגָר הוא קיבוץ השוכן בצפון עמק יזרעאל, לידו הוקמה העיר מגדל העמק, בתחום מועצה אזורית עמק יזרעאל.
הקיבוץ נקרא על שם יישוב מתקופת התלמוד - "נגינר" או "נגניגר", אשר היה, לפי המקובל, מקום מושבו של רבי יוחנן בן נורי. השם העתיק נשתמר, ככל הנראה, בשמו הערבי של המקום, ג'ינג'אר (ג'יניג'אר).
גניגר- אורחים ביער בלפור, ינואר 1935
היסטוריה

הקיבוץ הוקם בשנת 1922, שנה בה הועברו אדמותיו רשמית על שם הקק"ל (הכשרת האדמות החלה כבר בשנת 1916). מייסדיו היו יוצאי רוסיה ופולין, אנשי העלייה השלישית שרצו להקים את דגניה ג'. בשנת 1924 הם עברו לגניגר, שנקרא גם "נגנגד" והתיישבו בה יחד עם ערביי ג'יניג'אר באותם בתים. באוגוסט 1925 היו במקום 37 צעירים, 10 משפחות ושלושה ילדים.
בשנת 1945 נקלטו בקיבוץ 6 נערים מסוריה במסגרת מבצע "עליית האלף" שביצע המוסד וארגון עליית הנוער העולמי (ראה מחברת לוזיה).
הקיבוץ השתייך בעבר לאיחוד הקבוצות והקיבוצים וכיום - לתנועה הקיבוצית. עם השנים הצטרפו אליו עולים מגרמניה, מצ'כוסלובקיה, מארצות הברית ומארצות נוספות.
בשנת 2009 הוקמה בסמוך לקיבוץ שכונת הרחבה קהילתית ובה 33 יחידות דיור. תושבי השכונה שותפים בחיי הקהילה אך אינם חברי הקיבוץ.
בצפון הקיבוץ במקום המשקיף על גניגר, ליד בריכת השחייה, יש שני אתרים בעלי ערך היסטורי:
מערת הפלמ"ח - בשלט הקבוע בכניסה למערה נכתב כי "שימשה לחניכי קורס מפקדי כיתות של הפלמ"ח, כמקום מסתור לאימונים בנשק".
מגדל הגמל - עמדת שמירה ותצפית שנבנתה בשנים 1932–1935 בסגנון באוהאוס. צורתה מזכירה גמל ומכאן שמה. המבנה שוקם ב-2003.
כיום

גניגר הוא קיבוץ מתחדש (מופרט) ורבים מחבריו מוצאים את פרנסתם מחוצה לו. ענפי המשק שבו כוללים מפעלי תעשייה - "גניגר מפעלי פלסטיק" ו"אמיקו", וכן גידולי שדה, רפת, פרדס ולול.
בתחום הקיבוץ שוכן בית הספר היסודי האזורי "עמק יזרעאל" ובו תלמידים מהיישובים גניגר, רמת דוד, כפר החורש, תל עדשים, בלפוריה, מזרע, מגדל העמק, ועוד.
הקיבוץ מחזיק בחלק מחברת א.ב מתכננים, אחת מחברות התכנון הגדולות בישראל.
בקיבוץ פועלים, בין היתר, בריכת שחייה וסניף של תנועת הנוער בני המושבים.
שמונה עשר מבני הקיבוץ נפלו במערכות ישראל, מהם שבעה במלחמת העצמאות וארבעה במלחמת יום כיפור. בין הנופלים שחר דאובר, אשר נפל במבצע צוק איתן, ועל שמו מגרש כדורגל ומתחם כושר לחיילים לפני צבא, וגלעד רוזנבליט, אשר נפל במלחמת חרבות ברזל.
ראו גם

חדר האוכל של קיבוץ גניגר
מגדל הגמל
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  מפה 'קרקעות בעמק יזרעאל' בהוצאת חברת הכשרת היישוב, 1922 עם סימון אזור ג'ינג'ר, באתר הספרייה הלאומית, אוסף המפות ע"ש ערן לאור
↑  שמואל טשרנוביץ, בפנה נדחת, הארץ, 11 באוגוסט 1925
↑  אתר מפעלי לסטיקה גניגר
↑  אתר מפעל אמיקו
↑  לזכרם חללי מערכות ישראל
אורווה היסטורית בגניגר. נבנתה ב-1928 ושמשה כסליק
חזית הכניסה הראשית לחדר האוכל
מראה טיפוסי באזור המגורים
מגדל הגמל
טקס חג העומר בגניגר (מאי 1947)
| --- | --- |
בקרת זהויות :  NLI: 987007562586005171
גניה סנופ

| --- | --- |

גניה סנופ
 לידה:  25 בינואר 1984 (בת 40)
 מדינה:  ישראל 
 פרופיל ב-IMDb
 
גניה סנופ בהצגה "בין לילה ובין שחר", תיאטרון גשר
גניה סנופ (נולדה ב-25 בינואר 1984) היא שחקנית ישראלית.
קורות חייה

כל משפחתה של גניה סנופ הגיעה מלטביה. סבא של אמה נלחם נגד הצבא הנאצי ונפל בימיה האחרונים של מלחמת העולם השנייה. סבתה (אמא של אמה) הייתה בת למשפחה יהודית עשירה שמנתה עשרה ילדים. עם הכיבוש הסובייטי נשלחה לגלות בסיביר יחד עם אחיה ואחיותיה והצליחה לשרוד. בצעירותה למדה מוזיקה ופיתוח קול, אך קשיי היום-היום והלחץ המשפחתי הובילו אותה למקצוע ראיית החשבון. המשפחה עלתה לישראל בשנת 1981 והשתקעה בצפון הארץ. אביה של גניה הוא מהנדס ויזם ואמה רופאה ועוסקת גם בתרגום ספרותי. גניה היא הבת האמצעית בין שלוש אחיות. היא נולדה בטבריה וגדלה בשכונת נווה שאנן בחיפה, למדה בבית הספר הריאלי. מכיתה ט' עד י"ב הייתה בחוג צעירים של תיאטרון חיפה והשתתפה בהצגה "גטו" של תיאטרון חיפה, שיהושע סובול כתב וביים. היא שיחקה לצידם של אריה מוסקונה, אורי רביץ, אשר צרפתי ואמנון מסקין. בצבא הייתה סנופ מכ"ית בבסיס מחו"ה אלון, בו עולים חדשים עשו טירונות ולמדו עברית. לקראת השחרור החלה לנסוע לתל אביב לסדנת ביומכניקה בשיטת מאירהולד, בהדרכתה של סופי מוסקוביץ'.
כשהשתחררה מצה"ל עברה גניה לגור בתל אביב ולמדה במשך שלוש שנים בבית הספר לאומנויות הבמה על-שם סופי מוסקוביץ'. בין הסטודנטים בכיתתה היו גם דניאל בוצר, סמדר חרפק ועידן בוסיאן. בשנה ג' ללימודיה בבית הספר למשחק השתתפה בהצגת ליצנות ללא מילים בשם "זהו!". ההצגה עובדה ועלתה בתיאטרון המדיטק בחולון, בשם "ארץ טו טו" בבימויו של אלכסיי גבריאלוב. בהפקה השתתפו ארבעה מבני כיתתה של גניה ולימים הם הקימו את אנסמבל "קאקאפוניה" ליצנים תיאטרליים. האנסמבל יוצר מופעי רחוב וליצנות והשתתף בפסטיבלים בינלאומיים.
סנופ שיחקה בהצגה "עדות שקר" שכתב גור קורן, הבמאי שלה מתקופת הלימודים, ההצגה הופיעה בפסטיבל תיאטרון קצר בצוותא. קורן הביא אותה להצגה "בין לילה ובין שחר" בתיאטרון גשר, לה הוא כתב את העיבוד בהתבסס על ספרו של יהושע קנז.
סנופ היא גם שחקנית יוצרת בהצגה "תיאטרון פצפון", הצגה לפעוטות בתיאטרון אורנה פורת, פרויקט ראשון מסוגו בארץ בבימויו של גיל צרנוביץ'.
גניה סנופ מלמדת תיאטרון בבימת הנוער בכפר-סבא ובסדנאות התיאטרון של אורנה פורת.
היא הופיעה בתפקידי אורח בסדרות "רמזור" ו"הדור הבא 24/7” והשתתפה בתוכנית "החברים של ארקשה", תוכנית ילדים בהנחיית ארקדי דוכין, ששודרה ב-HOT VOD.
השתתפה בסדנאות: ליצנות תיאטרלית בהנחיית טליה ספרא; "ממעמקים"- מרתון משחק מול מצלמה בהנחיית רני בלייר; "שקט מצלמים רעש" – סדנאות הבמה, בהנחיית עודד דוידוף, ניר ברגמן ורני בלייר. היא מתאמנת בשיטת "צ'אבק" לשחקנים מקצועיים בהנחייתו של שחר רוזן.
מדובבת סדרות בערוץ הילדים ובערוץ לוגי.
באוקטובר 2015 עלתה הסדרה המדרשה בה היא השתתפה.
תפקידים > תיאטרון

| הצגה | תיאטרון | מחזאי | במאי | שנה |
| --- | --- | --- | --- | --- |
| צוציקים | תיאטרון אורנה פורת | שחקניות יוצרות: גניה סנופ וגילה פוליצר | גיל צרנוביץ | 2014 |
| בין לילה ובין שחר | תיאטרון גשר | עיבוד של גור קורן לנובלה מאת יהושע קנז | סלבה מלצב | 2012 |
| תיאטרון פצפון | תיאטרון אורנה פורת |  | גיל צרנוביץ | 2012 |
| עדות שקר | פסטיבל תיאטרון קצר בצוותא | גור קורן | גור קורן | 2011 |
| דד בנד - מופע רחוב תיאטרלי ללא מילים | פסטיבל עכו |  | אנסמבל קאקפוניה | 2011 |
| אטלסטקטיק - מופע ליצנות תיאטרלית | פסטיבל עכו |  | טליה ספרא | 2010 |
| ארץ טו טו – מופע ליצנות תיאטרלית | תיאטרון המדיטק חולון | אלכסיי גבריאלוב | אלכסיי גבריאלוב | 2009 |
| ארץ טו טו | פסטיבל ישראל לילדים ומופעי חוצות. | " | " | 2009 |
| אנסמבל "קאקאפוניה" | פסטיבל שירי הילדים בחנוכה |  | משה קפטן | דצמבר 2008 |
| גטו | תיאטרון חיפה | יהושע סובול | יהושע סובול | 1998 |
תפקידים > קולנוע

| סרט | במאי | תפקיד | שנה | מידע נוסף |
| --- | --- | --- | --- | --- |
| עוד אני הולך | יקי יושע | אהובה | 2008 |  |
| כמעט ליד | דפני ליף | נטלי | 2008 | סרט קצר (אוניברסיטת ת"א) |
| מתחת למים | ניצן רון | טניה | 2009 | סרט גמר של הבמאי (אוניברסיטת ת"א), הוקרן בפסטיבל הסרטים הבינלאומי בחיפה 2009 |
| בין שתי שבועות | משה חורי |  | 2014 | הפקה עצמאית למגזר החרדי |
תפקידים > טלוויזיה

| תוכנית | ערוץ | במאי | תפקיד | שנה |
| --- | --- | --- | --- | --- |
| החברים של ארקשה | HOT VOD | ארקדי דוכין | אמא של ג'ק | 2009 |
| רמזור | קשת ערוץ 2 | אוהד פרח | תפקיד אורח | 2011 |
| הדור הבא 24/7 | ערוץ 10 |  | ג'ני הסטייליסטית | 2011 |
| אחת אפס אפס | ערוץ 10 | אמיר מן | דפנה, תובעת מחוזית | 2014 |
| המדרשה | ערוץ 2 | דני סירקין | סווטה שרנסקי | 2015 |
קריינות: אלבומו של ארקדי דוכין "החברים של ארקשה", אמא של ג'ק.
דיבוב: באטמן - עונה שלישית - ערוץ הילדים. קראפטי קידס - ערוץ לוגי. התיכון המוזר - ערוץ הילדים. מקס סטיל - ערוץ הילדים.
הערות שוליים

↑  הצגה לפעוטות מבית אורנה פורת, באתר הבמה, 24 בינואר 2012
↑  לירן דברת-גבאי, תיאטרון פצפון - מפגש ראשון עם תיאטרון, באתר הבמה, 30 באפריל 2012
דניאל בן־סעיד

| --- | --- |

דניאל בן סעיד, 2008
 לידה:  25 במרץ 1946 טולוז, צרפת 
 פטירה:  12 בינואר 2010 (בגיל 63) הרובע העשירי של פריז, פריז, צרפת 
 שם לידה:  Daniel Ben Saïd 
 מקום קבורה:  קרמטוריון-קולומבריום דו פר-לאשז 
 מקום לימודים:  École normale supérieure de Saint-Cloud, אוניברסיטת פריז מערב נאנטר לה דפאנס 
 מוסדות:  סורבון 
 מונחה לדוקטורט:  Ivan Segré 
 עיסוק:  פילוסוף, סופר, מורה בית ספר, מרצה באוניברסיטה 
 מדינה:  צרפת 
 
דניאל בן־סעיד (Daniel Bensaïd,‏ 25 במרץ 1946 – 12 בינואר 2010) היה פילוסוף ותאורטיקן יהודי-צרפתי, שהתמחה בטרוצקיזם הצרפתי.
ביוגרפיה

בן סעיד נולד בטולוז להורים אלג'יראים יהודים מאוראן. אביו, חיים בן-סעיד, היה אלוף צפון אפריקה באגרוף במשקל מעורב. במלחמת העולם השנייה הוא נתפס על ידי הנאצים, אך הצליח לברוח להסתתר תחת שם בדוי. שני אחיו נרצחו.
דניאל למד ספרות בפריז והשתתף במהומות מאי 1968. החל משנת 1969 הוא היה, יחד עם הנרי וובר, חבר הלשכה פוליטית של "הליגה הקומוניסטית" שהייתה חברה באינטרנציונל הרביעי. הוא ערך את כתב העת של הארגון, לצד הפרופסורה שלו בפילוסופיה באוניברסיטה פריז-VIII. הוא היה אחד המייסדים של המפלגה החדשה האנטי-קפיטליסטית בשנת 2009.
הייתה לו מעורבות גדולה בתנועות שמאל בדרום-אמריקה, ובין היתר היה אחד השושבינים של הניצחון של לולה בברזיל. כבר בשנת 1990 אבחנו אצלו את מחלת האיידס, ובינואר 2010 הוא נפטר בפריז ממחלת הסרטן.
תרומתו בפילוסופיה

דניאל בן-סעיד ממשיך את דרכו של ולטר בנימין. בניגוד למרקסיסטים אחרים, העתיד לדעתו לא ברור.
כמו כן עסק בן-סעיד בז'אן ד'ארק, ובעיקר בקריאה מחודשת בפילוסופיה של קרל מרקס.
תפיסותיו הפוליטיות

הוא אומנם לא היה מרקסיסט דוגמטי, אך היה רחוק מהפוסט-מודרניזם. לפי דעתו, מהפכת אוקטובר הייתה מהפכה ולא הפיכה, והסטליניזם היה מנוגד ללניניזם.
לדעתו, עם כל ההערכה לתנועה האנטי-גלובליזציה, לא יושג כלום, אם לא משיגים את השלטון. לכן מותר, ולעיתים רצוי, אפילו להשתתף בממשלה שמרנית, כדי להשפיע עליה מבפנים.
הערות שוליים

↑  טארק עלי מספר על דניאל בן-סעיד
| --- | --- |
בקרת זהויות :  NLI: 987007275410005171  PLWABN: 9810681457705606  BNE: XX853682  BnF: cb118912846 (data)  CANTIC: a11060955  CiNii: DA03151159  GND: 113248350  ICCU: RAVV027153  ISNI: 0000 0001 2126 5778  LCCN: n80098481  LNB: 000198219  NDL: 00432920  NLG: 319739  NLK: KAC200308428  NTA: 245868216  SUDOC: 02671891X  VIAF: 31992818   WorldCat (עם VIAF): 31992818
דן זיו

| --- | --- |

זיו מוביל את מצעד החיים בפולין כשהוא אוחז בספר תורה, אפריל 2013
 לידה:  26 באפריל 1936 המנדט הבריטי איילת השחר, פלשתינה (א"י)
 פטירה:  7 בנובמבר 2022 (בגיל 86) י"ג בחשוון ה'תשפ"ג ישראל תל אביב-יפו, ישראל
 מדינה:  ישראל 
 השתייכות:   צבא הגנה לישראל
 דרגה:    סגן-אלוף
 תפקידים בשירות
 מפקד גדוד צנחנים במילואים 565
 פעולות ומבצעים
   מבצע קדש     מלחמת ששת הימים     מלחמת יום הכיפורים
 עיטורים
   עיטור הגבורה
 
דן זיו (26 באפריל 1936 – 7 בנובמבר 2022) היה סגן-אלוף בצה"ל. זכה בעיטור הגבורה על לחימתו כצנחן בקרב המיתלה במבצע קדש. במלחמת יום הכיפורים שימש מפקד גדוד 565 וצלח בין הראשונים את תעלת סואץ בסירות גומי במבצע אבירי לב.